CELEX: 62016TA0377
Language: hu
Date: 2019-11-28 00:00:00
Title: T-377/16., T-645/16. és T-809/16. sz. ügy: A Törvényszék 2019. november 28-i ítélete – Hypo Vorarlberg Bank kontra ESZT („Gazdasági és monetáris unió – Bankunió – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus (ESZM) – Egységes Szanálási Alap (ESZA) – Az ESZT 2016. évi előzetes hozzájárulásokról szóló határozata – Megsemmisítés iránti kereset – Közvetlen és személyében való érintettség – Elfogadhatóság – Lényeges eljárási szabályok – A határozat hitelesítése – A határozat elfogadására irányuló eljárás – Indokolási kötelezettség – Az ítélet időbeli hatályának korlátozása”)

3.2.2020   
            
            
               HU
            
            
               Az Európai Unió Hivatalos Lapja
            
            
               C 36/23
            
         
      A Törvényszék 2019. november 28-i ítélete – Hypo Vorarlberg Bank kontra ESZT
      (T-377/16., T-645/16. és T-809/16. sz. ügy) (1)
      
      („Gazdasági és monetáris unió - Bankunió - A hitelintézetekre és bizonyos befektetési vállalkozásokra vonatkozó Egységes Szanálási Mechanizmus (ESZM) - Egységes Szanálási Alap (ESZA) - Az ESZT 2016. évi előzetes hozzájárulásokról szóló határozata - Megsemmisítés iránti kereset - Közvetlen és személyében való érintettség - Elfogadhatóság - Lényeges eljárási szabályok - A határozat hitelesítése - A határozat elfogadására irányuló eljárás - Indokolási kötelezettség - Az ítélet időbeli hatályának korlátozása”)
      (2020/C 36/27)
      Az eljárás nyelve: német
      
         Felek
      
      
         Felperes: Hypo Vorarlberg Bank AG, korábban Vorarlberger Landes- und Hypothekenbank AG (Bregenz, Ausztria) (képviselők: G. Eisenberger és A. Brenneis ügyvédek)
      
         Alperes: Egységes Szanálási Testület (képviselők: B. Meyring, S. Schelo, T. Klupsch és S. Ianc ügyvédek)
      
         A felperest támogató beavatkozó fél: Olasz Köztársaság (képviselő: G. Palmieri meghatalmazott)
      
         Az ügy tárgya
      
      Egyrészt az ESZT ügyvezetői testületének az Egységes Szanálási Alapba fizetendő 2016. évi előzetes hozzájárulásokról szóló 2016. április 15-i határozatának (SRB/ES/SRF/2016/06), másrészt az ESZT ügyvezetői testületének az Egységes Szanálási Alapba fizetendő 2016. évi előzetes hozzájárulásokról szóló 2016. április 15-i határozatát kiegészítő, az ESZT ügyvezetői testületének az Egységes Szanálási Alapba fizetendő 2016. évi előzetes hozzájárulások kiigazításáról szóló 2016. május 20-i határozatának (SRB/ES/SRF/2016/13) a felperest érintő részében történő megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  
                     A Törvényszék a T-645/16. és T-809/16. sz. ügyben a kereseteket mint elfogadhatatlanokat elutasítja.
                  
               
            
                  2)
               
               
                  
                     A Törvényszék a T-377/16. sz. ügyben az Egységes Szanálási Testület (ESZT) ügyvezetői testületének az Egységes Szanálási Alapba fizetendő 2016. évi előzetes hozzájárulásokról szóló 2016. április 15-i határozatát (SRB/ES/SRF/2016/06) és az ESZT ügyvezetői testületének az Egységes Szanálási Alapba fizetendő 2016. évi előzetes hozzájárulásokról szóló 2016. április 15-i határozatát kiegészítő, az ESZT ügyvezetői testületének az Egységes Szanálási Alapba fizetendő 2016. évi előzetes hozzájárulások kiigazításáról szóló 2016. május 20-i határozatát (SRB/ES/SRF/2016/13) a Hypo Vorarlberg Bank AG-t érintő részében megsemmisíti.
                  
               
            
                  3)
               
               
                  
                     Az ESZT saját költségein felül viseli a Hypo Vorarlberg Bank részéről a T-377/16. sz. ügyben felmerült költségeket.
                  
               
            
                  4)
               
               
                  
                     A Hypo Vorarlberg Bank saját költségein felül viseli az ESZT részéről a T-645/16., T-809/16. és T-645/16. R. sz. ügyben felmerült költségeket.
                  
               
            
                  5)
               
               
                  
                     Az Olasz Köztársaság maga viseli saját költségeit.
                  
               
            
         (1)  HL C 343., 2016.9.19.